เรื่องร้องเรียน: อู่ตุ๊กตุ๊กซ่อมริมถนน ทำท่อไอเสียเสียงดัง สร้างมลพิษทั้งทางเสียงและควัน ทั้งยังมีการพ่นสีทำสีรถกันริมถนนเลยครับ น้ำมันเลอะเต็มถนน และฟุตบาท ขยะเต็ม สกปรกมากครับ
การดำเนินการของเจ้าหน้าที่: ฝ่ายเทศกิจจัดเจ้าหน้าที่เทศกิจช่วงเวลากลางวันและช่วงเวลากลางคืนตรวจสอบกวดขันห้ามมิให้ผู้ใดจอดหรือขับขี่รถยนต์ รถจักยานยนต์ หรือล้อเลื่อน บนทางเท้า เว้นแต่เป็นการจอดหรือขับขี่เพื่อเข้าไปอาคารหรือมีประกาศของเจ้าพนักงานจราจรผ่อนผันให้จอดหรือขับขี่ได้ โดยประชาสัมพันธ์ให้จอดภายในแนวอาคารของตนเท่านั้น  ห้ามมิให้ส่งเสียงดังหรือปล่อยควันเสียอันเป็นเหตุให้เดือดร้อนรำคาญหากไม่ดำเนินการแก้ไขฝ่ายเทศกิจจะดำเนินคดีตามกฎหมายต่อไป ทั้งนี้จักจัดเจ้าหน้าที่ตรวจตรากวดขันอย่างต่อเนื่องต่อไป
ความเห็นของผู้แจ้ง: ขอบคุณมากครับ ค่อยๆช่วยกันแก้ปัญหาไปด้วยกันครับ
พื้นที่: แขวงรองเมือง เขตปทุมวัน กรุงเทพมหานคร